# Dylan Dog

### Izvor: Wikipedija

Dylan Dog
Pravo ime: |
Ime u stripu: | Dylan Dog
Izdavač: | Sergio Bonelli Editore
Crtač: | Claudio Villa, Angelo Stano...
Scenarist: | Tiziano Sclavi, Claudio Chiaverotti...
Premijera: | Zora živih mrtvaca 1986
Status: | Izlazi
Sposobnosti i oružja: | Revolver
Omiljena uzrečica: | Judo plesaču!
Prijatelji: | Groucho Marx, inspektor Bloch
Neprijatelji: | Doktor Xabaras, Smrt

Dylan Dog je talijanski horror strip.

## [uredi] Podaci o strip junaku

Dylan Dog je bijelac u ranim tridesetim ili kasnim dvadesetim godinama života koji živi u Londonu. On je bivši policajac a trenutno privatni istražitelj. Međutim, on se bavi isključivo natprirodnim pojavama, a sam sebe naziva istražitelj noćnih mora. On je i bivši alkoholičar, pa sada pije isključivo čaj.Zanimljiva je njegova njevjerovatna fobija prema visinama i malim prostorima.Velik je ljubitelj životinja pa je stoga i vegetarijanac.

## [uredi] Podaci o autoru

Dylan Doga su stvorili scenarist Tiziano Sclavi i crtač Angelo Stano. Grafički lik Dylana Doga nacrtan je prema liku britanskog glumca Ruperta Everetta.

## [uredi] Podaci o stripu u kojem se pojavljuje

Prvi broj izašao je u Italiji u lipnju 1986. Već nakon nekoliko brojeva Dylan Dog je postigao veliku popularnost. Početkom 1990ih Dylan je u cijelom svijetu izlazio u nakladi od više od 1,000,000 primjeraka mjesečno. Iako je taj broj s vremenom pao, Dylan je i dalje vrlo popularan, posebno u Italiji.

U Hrvatskoj, tada Jugoslavija, Dylan Dog je izlazio redovito od 1987 do 1991 u izdanju novosadskog Dnevnika. U samostalnoj Hrvatskoj Dylan Dog izlazi od 1994 u izdanju Slobodne Dalmacije a trenutno izlazi u izdanju Ludensa.

Mjesto radnje gotovo svih epizoda Dylan Doga je London, a vrijeme sadašnjost.

Uz Dylana postoje još dva lika koji se pojavljuju u gotovo svakoj epizodi. Prvi je Groucho, Dylanov pomoćnik i najbolji prijatelj. On je vrlo upečatljiv lik. Stvoren je po uzoru na filmskog komičara Groucha Marxa, iz braće Marx, vrlo popularnog 1930ih. On stalno i bez prekida priča viceve, čak i kada mu je život u opasnosti. Ipak je Dylanu i od neprocjenjive pomoći, npr. često mu dobacuje pištolj u zadnji trenutak i time mu spašava život. Drugi lik je inspektor Bloch. Njega Dylan poznaje još iz dana kada su radili zajedno u policiji. Bloch i Dylan si često međusobno pružaju pomoć pri rješavanju brojnih slučajeva. Bloch i stalno prigovara da nikada neće doživjeti penziju, a zanimljivo je da ne podnosi krv pa redovito povraća na mjestu zločina.

Od Dylanovih neprijatelja najveći je sigurno Xabaras. On je opsjednut izumom seruma koji daje besmrtnost i pojavljuje se u brojnim epizodama. U broju 100. Priča o Dylanu Dogu otkriva se da je Xabaras zapravo Dylanov otac, odnosno negativna strana ličnosti njegova oca. U toj epizodi pozitivna ličnost Dylanova oca pobjeđuje pa se Xabaras više ne pojavljuje. U mnogim epizodama se pojavljuje i Smrt. Smrt je prikazana kao kostur s crnom kapuljačom i u ruci drži kosu.

Često se pojavljuju i: zombiji (živi mrtvaci), vukodlaci, razna čudovišta ali i ljudi s najrazličitijim bolesnim umovima. U stripu Dylan Dog uobičajeni su prizori odsječenih glava, najrazličitiji prizori ubijanja, dijelovi tijela koji lete na sve strane i uglavnom prizori s puno krvi te seksa. Dylan se u svakoj epozodi zaljubljuje u neku mladu ženu koja je ili njegova klijentica a često i osumnjičenik za neko ubojstvo. Omiljena uzrečica mu je: "Judo plesaču!".

## [uredi] Vanjske poveznice

Službena stranica izdavača

Dobavljeno iz "http://hr.wikipedia.org../../../d/y/l/Dylan_Dog_6a87.html"

Kategorija: Junaci stripa

##### Views

- Članak
- Razgovor
- Trenutna inačica

##### Traži

##### Drugi jezici

- Bosanski
- Deutsch
- English
- Esperanto
- Español
- Français
- Italiano
- Polski
- Português
- Српски / Srpski
- Türkçe